TQM ฮุบ TQR ถือหุ้น 44% จ่อตั้งโต๊ะเทนเดอร์ฯ
TQM ฮุบ TQR ถือหุ้น 102 ล้านหุ้น สัดส่วน 44% ขึ้นแท่นเบอร์ 1 เตรียมตั้งโต๊ะเทนเดอร์ฯ เพิ่ม 128 ล้านหุ้น สัดส่วน 56% วงเงิน 652 ลบ.
TQM ฮุบ TQR ถือหุ้น 102 ล้านหุ้น สัดส่วน 44% ขึ้นแท่นเบอร์ 1 เตรียมตั้งโต๊ะเทนเดอร์ฯ เพิ่ม 128 ล้านหุ้น สัดส่วน 56% วงเงิน 652 ลบ.
29 เม.ย. 2565

บริษัท ทีคิวเอ็ม คอร์ปอเรชั่น จำกัด (มหาชน) หรือ TQM เปิดเผยว่า บริษัทฯได้ซื้อหุ้นของบริษัทที คิว อาร์ จำกัด (มหาชน) หรือ TQR จำนวน 102 ล้านหุ้น หรือคิดเป็นร้อยละ 44.35 ของหุ้นที่ออกและจำหน่ายได้แล้วทั้งหมดของTQR ที่ราคาหุ้นละ 5.10 บาท จาก 1. นายอัญชลิน พรรณนิภา 2. นางนภัสนันท์ พรรณนิภา ซึ่งเป็นผู้ถือหุ้นของ TQR เรียบร้อยแล้ว ในวันที่ 29 เมษายน 2565
โดยภายหลังธุรกรรมการซื้อหุ้นสามัญของ บริษัทฯ มีหน้าที่ต้องทำคำเสนอซื้อหลักทรัพย์ส่วนที่เหลือทั้งหมดของกิจการ (Mandatory Tender Offer) จำนวน 127.81 ล้านหุ้น หรือคิดเป็นร้อยละ 55.57 ของจำนวนหุ้นที่ออกและจำหน่ายทั้งหมดแล้วของกิจการ และสิทธิออกเสียงทั้งหมดของกิจการ ที่ราคาหุ้นละ 5.10 บาท คิดเป็นจำนวนเงินทั้งสิ้น 651.83 ล้านบาท